ועדת הפנים והגנת הסביבה, כנסת 20, פרוטוקול מספר 500, 2017-11-19 11:00

דוד אמסלם: אני מתכבד לפתוח את ועדת הפנים והגנת הסביבה בנושא:

דוד אמסלם: הצעת חוק איסור הונאה בכשרות (תיקון - הבהרת מצג כשרותי אסור), התשע"ה-2015, פ/1382/20, הצעת חברי הכנסת יואב בן צור, מיקי זוהר, מנחם אליעזר מוזס – אני רואה שגם אנוכי פה – משה גפני, בצלאל סמוטריץ.

דוד אמסלם: והצעת חוק נוספת: הצעת חוק איסור הונאה בכשרות (תיקון - הגדרת המינוח כשר לעניין הטעיה), התשע"ה-2015, פ/1383/20, של חבר הכנסת משה גפני וחבר הכנסת אורי מקלב.

רחל עזריה: אני מבקשת הצעה לסדר.

דוד אמסלם: רק שנייה, דקה.

דוד אמסלם: ברשותם אני רוצה להבהיר קודם.

דוד אמסלם: התקשרה אלי חברת הכנסת עזריה ואמרה לי שזה בניגוד להחלטת ועדת שרים.

דוד אמסלם: אז בואו נראה, אני רוצה לדעת מהי החלטת השרים ולפי זה ננהג.

דוד אמסלם: מי רוצה לענות לי על זה?

דוד אמסלם: מה היה הסיכום בוועדת השרים?

<איגי פז: להקריא את ההחלטה?

דוד אמסלם: כן.

<איגי פז: "מחליטים בהתייחס להצעת החוק שבנדון: א.

<איגי פז: לתמוך הצעת החוק בכפוף להסכמות הבאות: 1.

<איגי פז: התיקון לא ישנה את המצב הקיים ביחס למוצרי מזום מיובאים; 2.

<איגי פז: התיקון להגדרת בית אוכל ככשר יחול רק על בתי אוכל ותשולב ההסכמה לעניין הגנת פיקוח עצמי.

<איגי פז: ההסכמות הנ"ל ייאמרו מעל במת הכנסת.

<איגי פז: ב.

<איגי פז: לאחר אישור הצעת החוק בקריאה הטרומית, יגובש נוסח בהסכמת שר האוצר.

<איגי פז: בטרם תועבר הצעת החוק לקריאה ראשונה, היא תובא לפני ועדת השרים לענייני חקיקה.

<איגי פז: ".

דוד אמסלם: אנחנו נמצאים עכשיו לפני טרומית?

דוד אמסלם: אחרי טרומית.

רחל עזריה: אחרי טרומית, אבל לא היו שום הסכמות.

דוד אמסלם: תקריא לי את הסעיף השלישי שוב.

<איגי פז: "לאחר אישור הצעת החוק בקריאה הטרומית, יגובש נוסח בהסכמת שר האוצר.

<איגי פז: בטרם תועבר הצעת החוק לקריאה ראשונה, היא תובא לפני ועדת השרים לענייני חקיקה.

<איגי פז: ".

רחל עזריה: לא היה שום דיון.

דוד אמסלם: משה, סיכמתם אתם משהו שם?

משה גפני: היה מדובר שנדון בזה כאן בוועדה, ננסה לגבש איזה נוסח, אבל מאז עבר המון זמן.

משה גפני: הרי קרה משהו בדרך.

משה גפני: אם תרשה לי, אני אגיד.

דוד אמסלם: בבקשה.

משה גפני: היו שתי עתירות לבג"ץ.

משה גפני: העתירה הראשונה נדחתה.

משה גפני: מכיוון שהיא נדחתה, גם לא היה צורך בחוק הזה.

משה גפני: אחרי זה הייתה עתירה נוספת.

משה גפני: בעתירה הנוספת – זה דבר ראוי לעיון בין חברי הכנסת – בית המשפט פסק גם שמי שמוסמך לתת תעודת הכשר זה הרבנות.

משה גפני: אבל בית המשפט הוסיף עוד משהו.

משה גפני: הוא אמר שמסעדה או כל אחד שמקבל תעודת הכשר מהרבנות יכול לשים תעודה שבה יהיה כתוב שיש איזה רב באלסקה שהוא נותן הכשר והמוצרים - - -

אלעזר שטרן: ככה אמר בית המשפט?

רחל עזריה: הוא לא אמר רב מאלסקה.

רחל עזריה: נו, באמת.

דוד אמסלם: שנייה, אלעזר.

משה גפני: הוא לא באלסקה.

משה גפני: הוא אמר: רב כלשהו.

דוד אמסלם: הבנתי, הבנתי.

משה גפני: הוא יכול להגיד ממה המוצרים מורכבים ומה הכשרות שלהם - - -

דוד אמסלם: משה, אני רוצה דווקא ללכת למקום אחר.

דוד אמסלם: אני עוד לא רוצה לפתוח את הדיון.

משה גפני: אני רק רוצה להשלים את המשפט.

משה גפני: בית המשפט אמר: אני מסכים, אתם צודקים, הכשרות היא הרבנות הראשית, אבל אפשר לעבוד עליה.

דוד אמסלם: אני רוצה להישאר בפרוצדורה, ברשותכם, של סעיף 3.

דוד אמסלם: היות וההסכמה בוועדת שרים הייתה שלפני שאנחנו מקדמים את זה לקריאה ראשונה, שזה עכשיו, אתם מגיעים להבנות – אני גם חתום על החוק הזה, דעתי הפרטית פחות חושבה פה, אני נשאר שם – אני רואה שכרגע אין הבנה.

דוד אמסלם: אני לא חושב שההבנה צריכה להיות במסגרת המליאה כרגע, בוועדה.

דוד אמסלם: אני מציע שאני אקיים פגישה אצלי בחדר בשבוע הבא עם משרד האוצר, רחל עזריה, אתה ואורי ואנוכי ויואב.

דוד אמסלם: ירצה להצטרף עוד מישהו?

דוד אמסלם: אהלן וסהלן, ננסה לראות איפה נקודות - - -

רחל עזריה: רגע, שיהיה קצת יותר מאוזן.

יואב בן צור: יש שם הצבעות?

דוד אמסלם: ועדת השרים מתייחסת לסוגיה הקואליציונית.

דוד אמסלם: זה הליך פרוצדורלי קואליציוני.

דוד אמסלם: תרצי להביא עוד מישהו?

דוד אמסלם: אהלן וסהלן.

דוד אמסלם: אני חושב שיותר נכון לנסות למצוא שם איזושהי הבנה, אם קיימת.

דוד אמסלם: אם לא – אז נחזור לפה לדיון.

דוד אמסלם: היות ואני לא רוצה לחרוג מהסיכום של ועדת השרים, בגלל שאני בדרך כלל לא חורג גם אם אני לא מסכים אתם, בגלל שזו הפרוצדורה.

דוד אמסלם: אתה יודע, אם מחר כל אחד יעשה פה מה שהוא רוצה, אז נגיע למקומות לא נכונים.

דוד אמסלם: לכן אני חושב שזו המתכונת היותר נכונה.

דוד אמסלם: בואו נעשה ניסיון, אם לא ילך – לא ילך.

יואב בן צור: אדוני היושב-ראש, היו מקרים שוועדת שרים אמרה משהו והוועדות המשיכו לדון בדברים בהם רצו לדון גם בלי להתחשב במה שאמרה ועדת שרים.

דוד אמסלם: לא אצלי.

יואב בן צור: יכול להיות.

יואב בן צור: ועדת השרים מדברת בנושא של הייבוא.

יואב בן צור: הנושא של הייבוא זה דיון.

יואב בן צור: זה לא על מהות החוק עצמו.

יואב בן צור: על מהות החוק עצמו אין ויכוח.

דוד אמסלם: הבנתי, יואב.

דוד אמסלם: שמעתי.

דוד אמסלם: בבקשה, חבר הכנסת אלעזר שטרן.

אלעזר שטרן: שני דברים.

אלעזר שטרן: אחד, אני כמובן מברך את יושב-ראש הוועדה שבזכותו עליתי עוד פעם לירושלים הבוקר.

רחל עזריה: זה ראש חודש.

דוד אמסלם: נכון.

דוד אמסלם: אתה צריך ללכת להתפלל בכותל בראש חודש.

אלעזר שטרן: התפללתי בגליל.

דוד אמסלם: ובכותל מה?

דוד אמסלם: תראה איזו זכות גדולה יש לך לעלות לירושלים.

דוד אמסלם: יש לך גם שכר פסיעות מהגליל עד לפה.

יואב בן צור: הוא רוצה רחבה מעורבת.

אלעזר שטרן: אני גם לא דתי.

אלעזר שטרן: הכול בסדר.

אלעזר שטרן: אנחנו הלא דתיים - - -

דוד אמסלם: אתה, ברוך השם, דתי מאוד.

אלעזר שטרן: אנחנו הלא דתיים - - -

משה גפני: לא.

משה גפני: אל תכניס עוד אחרים.

משה גפני: מספיק שאתה לא דתי, אל תוסיף עוד.

אלעזר שטרן: שמעתי איזה שר בממשלה מתראיין לפני שבוע בלוס אנג'לס ואומר שעשו לו ברית מילה והוא התחתן כדת משה וישראל ולכן הוא אורתודוקסי.

אלעזר שטרן: אז אני יודע שגם המכונית שלו בשבת היא אורתודוקסית ואני גם כן רוצה לקנות כזאת מכונית אורתודוקסית.

אלעזר שטרן: רציתי לומר דוגרי, אני חושב שהייתם צריכים לסגור את זה קודם.

אלעזר שטרן: זו הערה לסדר.

דוד אמסלם: אתה צודק.

דוד אמסלם: אני אומר לך באחריות.

דוד אמסלם: אני אסביר מה קרה כאן, אני חייב התנצלות בעניין הזה.

דוד אמסלם: קיבלתי פנייה בדרך לא דרך, יכול להיות מהיועץ המשפטי לכנסת, שאני צריך לקיים דיונים על חוקים שחצי שנה הם - - - דרך אגב, אין לזה אח ורע בכנסת, בררתי, 20 שנה.

דוד אמסלם: למה?

דוד אמסלם: כל זה בגלל חוק ההמלצות שאני רוצה לדון בו בשבוע הבא.

דוד אמסלם: זה חוק שלי.

דוד אמסלם: הבנתי שמישהו פה החליט לעשות משהו שאני אברר עוד מעט למה, מה המוטיבציה ולמה רק עכשיו זה עלה.

דוד אמסלם: בררתי עם כל יושבי-ראש הוועדות והיועצים המשפטיים בכנסת, זה אף פעם לא היה למרות שיש סעיף כזה בתקנון.

דוד אמסלם: אז אם יש אכיפה סלקטיבית – אבל אני שומר חוק וגם תקנון.

דוד אמסלם: אמרתי למנהלת הוועדה: תקבעי עם כולם, תתקשרי לכולם – אני לא ידעתי כרגע בכלל שיש סיכום כזה – היא התקשרה ושאלה את משה: אתה רוצה לדון בחוק הזה?

דוד אמסלם: דרך אגב, מהבוקר אני דן בשני חוקים אחרים.

דוד אמסלם: רק עכשיו ירדתי לפה.

אלעזר שטרן: אני יודע.

אלעזר שטרן: אני מכיר את סדר-היום שלך.

דוד אמסלם: כשהבנתי מרחל לפני יומיים שזה בניגוד - - -

רחל עזריה: נכון, התקשרתי אליך.

דוד אמסלם: כבר יצא סדר-היום והבנתי שכנראה פה נפל.

דוד אמסלם: לכן, קודם כל, אני מתנצל.

אלעזר שטרן: בסדר.

אלעזר שטרן: אני מקבל את זה.

דוד אמסלם: אני רק מספר לך מה קרה בפרוצדורה.

אלעזר שטרן: אני יודע שאתה ראש ועדה חרוץ - - -

דוד אמסלם: ואותי מאשימים ב-ynet, יואל חסון, שאני מתנהג לא נכון, אני רומס את הוועדות.

דוד אמסלם: כשאני בא לפה ב-07:00 והוא בכלל נראה לי שותה קפה עכשיו בדיזינגוף.

עודד פורר: בעזריאלי.

יעל כהן-פארן: די לרדת על יואל, באמת.

יעל כהן-פארן: אני בטוחה שהוא עושה דברים מאוד חשובים במסגרת התפקיד שלו.

דוד אמסלם: אני אדבר אתו שהוא יקדם אותך בדרגה בגלל שהוא היושב-ראש.

דוד אמסלם: הכול בסדר.

דוד אמסלם: הגנת עליו.

עודד פורר: הוא - - -

יעל כהן-פארן: יושב-ראש הסיעה שלי.

אלעזר שטרן: גם אנחנו במימי ראשון לא יושבים בכולל אלא יש לנו לוחות זמנים שקבענו וביטלנו בשביל - - -

דוד אמסלם: אתה צודק, אלעזר - - - זה בא ממקום טוב, באמת.

אלעזר שטרן: את זה קיבלתי.

אלעזר שטרן: קיבלתי, אתה מכיר אותי, אני לא עושה סיבובים.

אלעזר שטרן: אומרים: טעינו – טעינו.

אלעזר שטרן: כולנו טועים.

אלעזר שטרן: הדבר השני, למצפון שלך כיוון שאתה חתום על הצעת החוק הזאת, אני רק רוצה להגיד לך שכיוון שמטרת הצעת החוק בדברי ההסבר היא להגן ולמנוע הטעייה של צרכי הכשרות, ככל שהמציאות הנוכחית תמשך, וברוך השם, נותנים עוד תעודות כשרות לא בחזקת הרבנות רק, אז הכשרות במדינת ישראל, הרמה שלה עולה.

אלעזר שטרן: יש יותר אנשים שאוכלים אוכל כשר, שאין את המונופול הזה שמשחית - - -

משה גפני: אם פותחים את הדיון, אני בעד.

דוד אמסלם: לא, לא.

דוד אמסלם: לא פתחתי את הדיון.

משה גפני: רמה עולה, רמה יורדת.

משה גפני: לא נורא - - - מי שלא דתי, לא צריך כשרות.

רחל עזריה: אוי נו - - -

אלעזר שטרן: לא נורא - - -

משה גפני: לא נורא – מה, לא דתי זה חיסרון?

עודד פורר: לא נכון אתה טועה - - -

דוד אמסלם: משה גפני, אני לא רוצה לנעול את הישיבה עכשיו.

דוד אמסלם: היות ועשיתי טעות, הוא בא מהצפון, למצפון שלי תן לו שני משפטים.

דוד אמסלם: אין דיון.

משה גפני: שלא יהיה "שתיקה כהודאה".

יואב בן צור: גפני, אנחנו גם באנו - - - אבל בכל זאת - - -

אלעזר שטרן: הכול מחול לך, הכול שרוי לך.

אלעזר שטרן: גם יום כיפורים זה עד יום כיפורים – כן דתי, לא דתי, אני מת על ההגדרות שלך.

אלעזר שטרן: מת עליהן.

דוד אמסלם: א

דוד אמסלם: לעזר, אנחנו נעשה דיון על המהות בהמשך - -

משה גפני: זה חיסרון, להיות לא דתי?

דוד אמסלם: - - ואז אתן לכולם את הזמן.

דוד אמסלם: בבקשה, חברת הכנסת רחל עזריה.

רחל עזריה: קודם כל, כבוד היו"ר, אני מעריכה את ההחלטה הזו.

רחל עזריה: אני חושבת שזה נכון ואני מאוד מקווה שנצליח להגיע להסכמות.

רחל עזריה: יש פה בעלי עסקים שהגיעו והפסידו יום עבודה כי הם מאוד מוטרדים מהדיון הזה, מהצעת החוק הזאת.

רחל עזריה: הצעת החוק הזו, שתיהן ביחד או כל אחת לחוד, בסופו של דבר יגרמו לעלייה של עלויות הכשרות שלהם, תעלה את מחירי המזון, תפגע בעסקים קטנים.

רחל עזריה: אני מכירה אותך, כבוד היו"ר, עסקים קטנים הם בבת עינך.

רחל עזריה: אני חושבת שבתוך הדיון צריך לקחת את זה בחשבון.

רחל עזריה: אנשים הגיעו לפה במאמץ ניכר לעניין הזה.

רחל עזריה: אני רוצה לכבד אנשים שהגיעו לכנסת, לא יודעים איך הכנסת עובדת.

יואב בן צור: יכולים גם לשמוע - - -

עודד פורר: לשמוע את האנשים - - -

דוד אמסלם: לגבי האנשים, אני מתנצל גם בפני האנשים שהגיעו בדיוק כמו שאני מתנצל בפני הח"כים.

דוד אמסלם: הכוונה שלי הייתה טובה: לעשות דיון.

דוד אמסלם: אבל כתוצאה מזה הבנו שכרגע זה בעייתי ולכן אני מנסה לעשות דיון פנימי כדי להגיע לאיזשהו מקום - - -

רחל עזריה: אפשר לתת לכמה בעלי עסקים לדבר?

דוד אמסלם: לא, לא.

דוד אמסלם: בכלל לא.

דוד אמסלם: אני לא מעוניין לפתוח את הנושא כרגע בגלל שעסקתי בפרוצדורה.

דוד אמסלם: לכן, אני מבקש רבותי לסכם.

דוד אמסלם: בשבועיים-שלושה הקרובים אעשה את הישיבה בינינו.

דוד אמסלם: אם זה לא יסתדר, אנחנו נעשה כאן דיון או שאני אחזיר את זה לוועדת שרים להחלטתם איך מתקדמים.

דוד אמסלם: אחרי שנגבש את העמדה של הקואליציה בעניין הזה, אני אביא את זה - - -

רחל עזריה: יכול להיות לא נכון לקדם.

רחל עזריה: גם זו אופציה.

רחל עזריה: זה לא רק איך מקדמים אלא - - -

<אורי בכור: אסור לקדם.

<אורי בכור: אסור לקדם את זה.

<אורי בכור: תקשיב, זה אסור.

<אורי בכור: אתם לא נותנים לדבר.

דוד אמסלם: קיבלת את זכות הדיבור ממני?

<אורי בכור: לא.

דוד אמסלם: אז למה?

משה גפני: יש את בעלי העסקים הקטנים שמתנגדים לפתיחת מרכולים בשבת.

משה גפני: לא שמעתי את בעלי העסקים הקטנים שמתחשבים בהם.

דוד אמסלם: משה, לא צריך.

דוד אמסלם: אני לא פותח - - -

<אורי בכור: גם הרב זילברשטיין, אם היה יודע מה הולך ברבנות, הוא לא היה - - -

דוד אמסלם: אורי, תקשיב - - -

<אורי בכור: למה הוא מתפרץ?

דוד אמסלם: קודם כל, המעמד שלך זה לא כמו שלו, הוא חבר כנסת ואתה אורח.

משה גפני: למה, אתה גם עברת פריימריז?

<אורי בכור: תקשיב, גם זילברשטיין לא רוצה אותך פה.

דוד אמסלם: אורי, אני לא רוצה לא להכניס אותך לדיון הבא, אורי.

אורי מקלב: הוא עבר אצל הרב זילברשטיין.

רחל עזריה: אנשים לא יודעים שיש הבדל - - -

דוד אמסלם: חברי הכנסת, זה מקום העבודה שלהם, יש להם התנהלות שונה משל האורחים וגם כללים שונים.

דוד אמסלם: אבל בכל מקרה, אני לא רוצה לא להכניס אותך בדיון הבא.

אורי מקלב: יש לו אינטרסים.

אורי מקלב: יש להם אינטרסים - - -

דוד אמסלם: רבותי, ברשותכם - - -

<אורי בכור: מקלב, לך יש אינטרסים: הדסה רלב"ג.

דוד אמסלם: אורי, עוד משפט אחד שאתה אומר, לדיון הבא אתה לא נכנס אצלי בנושא הזה.

דוד אמסלם: אני לא רוצה.

דוד אמסלם: אני מכבד אותך ומבקש.

דוד אמסלם: רבותי, אני מבקש לנעול את הישיבה.

דוד אמסלם: אני אודיע לכם מתי נקיים את - - -

משה גפני: אם אפשר, את הישיבה הזאת לעשות כמה שיותר מהר.

דוד אמסלם: כן, כן.

דוד אמסלם: אני אעשה אותה כמה שיותר מהר.

דוד אמסלם: תודה רבה.